**โครงการให้ความรู้ทางวิชาการเรื่อง “การสอนภาษาและวรรณคดีไทยในฐานะภาษาต่างประเทศ”**

1. **หลักการและเหตุผล**

 เนื่องจากมหาวิทยาลัยได้เปิดโอกาสให้จัดโครงการ Visitting Professor ขึ้นภายใต้เงื่อนไข การเชิญผู้ทรงคุณวุฒิที่มีความรู้ความเชี่ยวชาญ เฉพาะสาขาที่มีชื่อเสียงที่เป็นชาวต่างชาติเป็นที่ยอมรับในระดับสากล ซึ่งทางผู้จัดโครงการเล็งเห็นแล้วว่า ศาสตราจารย์ ดร.ชิน คึน เฮ (Pro.Dr. Shin, Keun Hya) เป็นผู้มีความรู้ความสามารถเชี่ยวชาญด้านวรรณคดีไทยที่เป็นที่ยอมรับในระดับนานาชาติ ในฐานะเป็นผู้สอนภาษาไทยที่เป็นชาวต่างชาติ อีกทั้งล่าสุดศาสตราจารย์ ดร.ชิน คึน เฮ ยังได้รับรางวัลผู้ใช้ภาษาไทยดีเด่น ประจำปี พ.ศ.2564 ในฐานะชาวต่างประเทศเพียงคนเดียว จากกรมส่งเสริมวัฒนธรรม ซึ่งนับได้ว่าศาสตราจารย์ ดร.ชิน คึน เฮ เป็นชาวต่างชาติที่ได้รับการยอมรับทั้งจากหน่วยงานรัฐ และผลงานในระดับนานาชาติ โดยการนำองค์ความรู้ทางภาษาไทยให้แพร่หลายในระดับนานาชาติได้ ดังนั้นหลักสูตรฯ จึงขอได้รับเกียรติจากศาสตราจารย์ ดร.ชิน คึน เฮ มาบรรยายให้ความรู้กับนักศึกษาในระดับบัณฑิตศึกษา และเปิดโอกาสให้ผู้สนใจทั่วไปได้ร่วมรับความรู้ในครั้งนี้ด้วย

1. **วัตถุประสงค์ของโครงการ**
2. เพื่อเปิดโอกาสให้นักศึกษาในหลักสูตรได้พบกับผู้เชี่ยวชาญในระดับนานาชาติ
3. เพื่อให้นักศึกษานำความรู้ที่ได้ไปประยุกต์ใช้ในการวิจัยของตนเอง
4. เพื่อเป็นการประชาสัมพันธ์หลักสูตรและมหาวิทยาลัยให้เป็นที่รู้จักมากยิ่งขึ้น
5. **วิธีการดำเนินงาน**

3.1 **ก่อนการดำเนินงาน** จัดเตรียมสถานที่ บุคลากร และอุปกรณ์ที่ต้องใช้ในการดำเนินงาน รวมถึงการประสานงานติดต่อวิทยากรภายนอกคณะ

3.2 **ระหว่างดำเนินงาน**  จัดการบรรยายให้ความรู้โดยวิทยากร และร่วมแลกเปลี่ยนเรียนรู้กับคณาจารย์ นักศึกษาระดับบัณฑิตศึกษา และบุคคลทั่วไป

1. **ระยะเวลาการดำเนินงาน**

วันศุกร์ที่ 19 พฤศจิกายน 2564 เวลา 13.00-16.30 น.

1. **สถานที่ดำเนินงาน**

ผ่านระบบ online

1. **ผู้รับผิดชอบโครงการ**

รองศาสตราจารย์ ดร.ณฐ อังศุวิริยะ และหลักสูตรศิลปศาสตรมหาบัณฑิต สาขาวิชาภาษาไทยและภาษาไทยประยุกต์

1. **ผู้เข้าร่วมโครงการ**

คณาจารย์และนักศึกษาหลักสูตรศิลปศาสตรมหาบัณฑิต สาขาวิชาภาษาไทยและภาษาไทยประยุกต์และบุคคลที่สนใจ ประมาณ 50 คน

1. **ความสอดคล้องกับทิศทางและนโยบายการพัฒนาคณะ**

 ด้าน ( / ) การจัดการศึกษาระดับบัณฑิตศึกษา

1. **ตัวชี้วัดความสำเร็จและเป้าหมาย**

|  |  |
| --- | --- |
| **วัตถุประสงค์** | **ตัวชี้วัดความสำเร็จและเป้าหมาย** |
| * 1. เพื่อให้นักศึกษามีความรู้เพิ่มเติมด้านวรรณคดี
	2. เพื่อให้นักศึกษานำความรู้ที่ได้ไปประยุกต์ใช้ในงานวิจัย
	3. เพื่อเป็นการสร้างสัมพันธ์ที่ดีระหว่างบุคคลและองค์กร
 | - กลุ่มเป้าหมายที่เข้าร่วมโครงการร้อยละ 80- ผลการประเมินตามวัตถุประสงค์ของโครงการจากผู้เข้าร่วมไม่ต่ำกว่า 4 จากคะแนนเต็ม 5 |

1. **ผลที่คาดว่าจะได้รับ**
	1. นักศึกษามีความรู้ความเข้าใจเพิ่มมากขึ้น
	2. นักศึกษาสามารถนำความรู้ที่ได้ไปประยุกต์ใช้ในการวิจัยของตน
	3. ผู้จัดงานและวิทยากร รวมถึงบุคคลที่สนใจเกิดปฏิสัมพันธ์ที่ดีในการแลกเปลี่ยนเรียนรู้ทางวิชาการในอนาคต
2. **แนวทางการประเมินผลหรือติดตามผลโครงการ**

12.1 ร้อยละของผู้ตอบแบบประเมินโครงการจากกลุ่มเป้าหมายทั้งหมด

12.2 สรุปผลการประเมินตามวัตถุประสงค์ของโครงการและนำข้อมูลที่ได้รับมาปรับปรุงการจัด

 โครงการครั้งถัดไป

**แผนการจัดกิจกรรมทางวิชาการ “การสอนภาษาและวรรณคดีไทยในฐานะภาษาต่างประเทศ”**

**วันศุกร์ที่ 19 พฤศจิกายน 2564**

**ผ่านสื่อออนไลน์ คณะศิลปศาตร์ มหาวิทยาลัยสงขลานครินทร์ หาดใหญ่**

13.00-13.15 น. เปิดพิธีและกล่าวชี้แจงโครงการ โดย คณบดี

13.15-14.45 น. วิทยากรให้ความรู้เรื่องการสอนภาษาและวรรณคดีไทยในฐานะภาษาต่างประเทศ

14.45-15.00 น. พัก

15.00-15.30 น. ผู้เข้าร่วมกิจกรรมเปิดประเด็นซักถาม

15.30-16.00 น. วิทยากรให้ความรู้(ต่อ) พร้อมตอบข้อซักถาม

16.00-16.15 น. วิทยากรสรุปประเด็น

16.15 -16.30 น. กล่าวขอบคุณและสรุปโครงการโดย ประธานหลักสูตร พร้อมทำแบบประเมิน

**หมายเหตุ** กำหนดการสามารถเปลี่ยนแปลงได้ตามความเหมาะสม

